Diari Oficial de la Generalitat Valenciana


Sumari del DOGV 9654, del 03-08-2023 (2023/8168)

RESOLUCIÓ de 10 de juliol de 2023, de la Subdirecció General de Relacions Laborals, per la qual es disposen el registre i la publicació del text de l'Acord de la Comissió Negociadora de les condicions laborals i retributives del personal laboral a extingir subrogat per efectes dels decrets 200/2021 i 89/2022, del Consell.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9654

Data del DOGV
:   03-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8168


Data del document
:   10-07-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 10 de juliol de 2023, de la Subdirecció General de Relacions Laborals, per la qual es disposen el registre i la publicació del text de l'Acord de la Comissió Negociadora de les condicions laborals i retributives del personal laboral a extingir subrogat per efectes dels decrets 200/2021 i 89/2022, del Consell. [2023/8168]  
  
Vist el text de l'Acord de la Comissió Negociadora de les condicions laborals i retributives del personal laboral a extingir subrogat per efectes dels decrets 200/2021 i 89/2022, del Consell, codi 80/09/0063/2023, signat per la comissió negociadora, que està integrada, d'una part, per les persones representants dels centres sanitaris afectats i, d'una altra, per la part social, per les organitzacions sindicals més representatives, Comissions Obreres (CCOO) i la Unió General de Treballadors (UGT), i de conformitat amb el que es disposa en l'article 90, apartats 2 i 3 de l'Estatut dels Treballadors (aprovat pel Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors), en l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball, i en l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb el que s'estableix en l'article 51.1 de l'Estatut d'Autonomia de la Comunitat Valenciana; en l'article 10.2 de l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desenvolupa el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i en l'article 4.3 de l'Ordre 37/2010, resol:  
  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora, i el depòsit del text del conveni.  
  
Segon  
Disposar la seua publicació en el Diari Oficial de la Generalitat Valenciana.  
  
València, 10 de juliol de 2023.- El subdirector general de Relacions Laborals: Joaquín Vañó Gironés.  
  
  
ACORD DE LA COMISSIÓ NEGOCIADORA DE LES CONDICIONS LABORALS I RETRIBUTIVES DEL PERSONAL LABORAL A EXTINGIR SUBROGAT PER EFECTES DELS DECRETS 200/2021 I 89/2022, DEL CONSELL  
  
 València, 11 de maig de 2023  
  
La Comissió Negociadora constituïda el dia 10 de maig de 2023, integrada pels membres següents:  
Per la representació legal dels les persones treballadores  
- Leonor Cabedo Ibáñez, R. Magnètiques DS HG Castelló.  
- Eva Acedo García, R. Magnètiques DS València-H La Fe.  
- Noelia Ruiz Gómez, R. Magnètiques DS València-H Clínic.  
- Gonzalo Camacho Huerta, R. Magnètiques DS València-H La Fe.  
- Desiré Sánchez Pérez, F. Sociosanitària DS Alacant-HGUA.  
- Ana Folch Clausell, F. Sociosanitària DS HG Castelló.  
- Salvador Marraes Lozano, F. Sociosanitària DS València-H Arnau.  
  
Per les organitzacions sindicals més representatives  
- CCOO.  
- UGT.  
Per l'Administració  
- Sotssecretaria CSUSP.  
- Directora general de Recursos Humans.  
- Subdirector general de Recursos Humans.  
- Subdirectora general d'Administració de Personal i Salut Laboral.  
  
- Cap de servei de Règim Jurídic.  
- Cap d'unitat de Gestió Pressupostària.  
- Cap de servei de Negociació Col·lectiva, Retribucions i Condicions de Treball.  
- Cap d'unitat de Condicions de Treball.  
- Cap de secció de Relacions Sindicals.  
  
Té com a objecte arribar a un acord de millora de les condicions laborals en:  
- L'àmbit territorial de la Comunitat Valenciana.  
- L'àmbit funcional d'activitats sanitàries de la Conselleria de Sanitat Universal i Salut Pública i, en particular, en la prestació de serveis de diagnòstic per imatge i els d'elaboració, preparació i distribució de dosis unitàries de medicaments i material sanitari en els centres sociosanitaris.  
  
- L'àmbit personal del personal laboral subrogat gestionat per la Conselleria de Sanitat procedent de l'extinció del contracte de gestió de serveis públics per concert per a la realització de tècniques de diagnòstic per imatge mitjançant ressonància magnètica (Decret 200/2021, de 10 de desembre, del Consell) i de la regulació, en matèria d'organització i personal, de la gestió dels serveis farmacèutics de centres sociosanitaris de titularitat pública per part de la conselleria competent en matèria de sanitat (Decret 89/2022, d'1 de juliol, del Consell). Personal que s'indica en la Resolució 16 de desembre de 2021, de la consellera de Sanitat Universal i Salut Pública, per la qual s'aprova la relació de personal objecte de subrogació després de l'extinció del contracte de gestió de serveis públics per concert per a la realització de tècniques de diagnòstic per imatge mitjançant ressonància magnètica; així com en la Resolució de 14 de setembre de 2022, del conseller de Sanitat Universal i Salut Pública, per la qual s'aprova la relació de personal objecte de subrogació després de l'extinció del contracte de gestió del servei d'elaboració, preparació i sistema de distribució de dosis unitàries de medicaments i material sanitari dels serveis de farmàcia en els centres sociosanitaris de la Comunitat Valenciana.  
  
Les parts es reconeixen mútuament legitimació suficient per a adoptar acords en l'àmbit a què s'ha fet referència. Es comprometen a negociar de bona fe.  
És per això que  
  
ACORDEN  
  
Les mesures següents, d'aplicació al personal laboral anteriorment descrit, tindran lloc en els exercicis següents i amb vigència indefinida.  
  
  
  
ANY MESURA APLICADA  
2023 1. Reducció en la jornada màxima anual efectiva de treball establida en els convenis vigents, que queda fixada per al 2023 en 1.759 hores. A partir d'aqueixa jornada, el personal descomptarà els dies de permís establits en cada conveni, més dos dies de lliure disposició addicionals i el gaudi de tres festius addicionals pels dies 24 i 31 de desembre i el dia anterior al festiu de la setmana de festes locals. (Jornada efectiva real: 1.710 hores, excepte per a ressonàncies d'Alacant, que són 1.696 hores).  
2. Actualització i revaloració salarial, amb efectes de l'1 de gener de 2023, aplicant el percentatge de variació previst en les lleis de pressupostos per a les retribucions del personal empleat públic als conceptes salarials bàsics de cada conveni:  
- Per al personal revertit de ressonàncies magnètiques de les províncies de València i Castelló, els conceptes de: salari base, plus de conveni i TMF (trienni mòdul fix).  
- Per al personal revertit de farmàcia sociosanitària, el concepte de salari base, complement de responsabilitat i complement ad personam.  
El personal revertit de ressonàncies magnètiques de la província d'Alacant ja és creditor d'aquesta mesura, des de la reversió, per aplicació del seu conveni col·lectiu, limitat a l'increment en despeses de personal autoritzat per cada llei de pressupostos.  
3. Les parts es comprometen a constituir una nova comissió negociadora en el segon semestre de 2023 sobre la resta d'aspectes dels convenis col·lectius cap a l'equiparació del règim retributiu amb el personal estatutari, incloent-hi els sistemes de carrera i desenvolupament professional.  
4. Règim de millora de la prestació per incapacitat temporal i altres situacions protegides de la Seguretat Social en els mateixos termes que al personal estatutari.  
2024 1. Adhesió als plans d'igualtat I i II de la Conselleria.  
2. La jornada ordinària efectiva anual de conveni queda fixada en 1.724 hores, sobre la qual s'aplicaran els descomptes establits en el punt 1 de l'any 2023 més altres dos dies addicionals de lliure disposició per al personal revertit de ressonàncies magnètiques de València i Castelló i el de farmàcia sociosanitària (el personal revertit de ressonàncies magnètiques de la província d'Alacant ja haurà aconseguit el 2023 els 6 dies de lliure disposició). (Jornada efectiva real: 1.661 hores).  
3. Opció individual de participar en els sistemes d'incentivació retributiva del personal estatutari regulats en el Decret 91/2021. En el cas del personal al qual ja s'aplique un sistema d'incentivació retributiva segons el règim de subrogació, haurà de renunciar a aquest per a poder adherir-se al propi de l'esmentat decret.  
  
  
  
2025 1. La jornada ordinària efectiva anual de conveni queda fixada en 1.652 hores per a tot el personal, sobre la qual s'aplicaran els descomptes establits en el punt 2 de l'any 2024. (Jornada efectiva real: 1.589).  
2026 Des de l'1 de gener 2026:  
1. Aplicació de la totalitat del Decret 137/2003 en els termes vigents en el moment de la signatura d'aquest acord.  
2027 Jornada ordinària efectiva anual de 1.512 hores per a tot el personal.  
  
  
  
S'estableix una Comissió de Seguiment d'aquest acord, composta per cinc membres de cada part.